Document ID: 31996R0694

ΚΑΝΟΝΙΣΜΟΣ (ΕΚ) αριθ. 694/96 ΤΗΣ ΕΠΙΤΡΟΠΗΣ της 17ης Απριλίου 1996 για τροποποίηση του κανονισμού (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 13 παράγραφος 13 και το άρθρο 16 παράγραφοι 1 και 4,
τον κανονισμό (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα, οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση (3), και ιδίως το άρθρο 5,
ότι ο κανονισμός (ΕΚ) αριθ. 1600/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 573/96 (5) έχει προσαρμοσθεί προκειμένου να ληφθούν υπόψη οι διαπραγματεύσεις που έγιναν σύμφωνα με το άρθρο XXIV παράγραφος 6 της ΓΣΔΕ τα αποτελέσματα των οποίων αρχίζουν να ισχύουν από την 1η Ιανουαρίου 1996 όσον αφορά τις ειδικές δασμολογικές ποσοστώσεις ανά χώρα καταγωγής 7 ότι πρέπει, συνεπώς, να προσαρμοσθούν οι ποσότητες που απαριθμούνται στο παράρτημα Ι του κανονισμού (ΕΚ) αριθ. 1600/95 7
ότι έχει τροποποιηθεί η περιγραφή του προϊόντος «τυρί για πίτσα» που αναγράφεται στον κατάλογο L ΧΧΧ των Ευρωπαϊκών Κοινοτήτων που έχει προσαρτηθεί στο πρωτόκολλο του Μαρακές το οποίο έχει προσαρτηθεί στην ΓΣΔΕ του 1994 7 ότι πρέπει, συνεπώς, να τροποποιηθεί ο ορισμός που περιλαμβάνεται στον κανονισμό (ΕΚ) αριθ. 1600/95 7
ότι έχει διαπιστωθεί ότι ορισμένες διατάξεις του κανονισμού (ΕΚ) αριθ. 1600/95 είναι είτε ατελείς είτε πολύ περιοριστικές και πρέπει συνεπώς να προσαρμοσθούν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1600/95 τροποποιείται ως εξής:
1. Στο άρθρο 2 παράγραφος 3 οι όροι «έως το τέλος του δεύτερου μήνα» αντικαθίστανται από τους όρους «έως το τέλος του τρίτου μήνα».
2. Στο άρθρο 13 στοιχείο δ) εισαγωγική φράση, οι όροι «η αίτηση πιστοποιητικού περιλαμβάνει» αντικαθίστανται από τους όρους «η αίτηση πιστοποιητικού και το πιστοποιητικό περιλαμβάνουν».
3. Το άρθρο 14 παράγραφος 4 αντικαθίσταται από το ακόλουθο κείμενο:
«4. α) Η Επιτροπή αποφασίζει, το συντομότερο δυνατόν σε ποιό βαθμό μπορεί να δώσει συνέχεια στις αιτήσεις που έχουν κατατεθεί και ενημερώνει σχετικά τα κράτη μέλη 7
β) κατά παρέκκλιση από το άρθρο 2 παράγραφος 4, το πιστοποιητικό εκδίδεται εντός ανωτάτης προθεσμίας τριών εργασίμων ημερών μετά την ανακοίνωση στα κράτη μέλη της απόφασης της Επιτροπής που αναφέρεται στο στοιχείο α) 7
γ) i) στην περίπτωση κατά την οποία οι ποσότητες για τις οποίες έχουν ζητηθεί πιστοποιητικά υπερβαίνουν τις καθορισθείσες ποσότητες, η Επιτροπή μπορεί να εφαρμόσει ένα συντελεστή κατανομής στις ζητούμενες ποσότητες,
ii) στην περίπτωση κατά την οποία η συνολική ποσότητα για την οποία έχουν υποβληθεί αιτήσεις είναι μικρότερη από τη διαθέσιμη ποσότητα, η Επιτροπή καθορίζει την υπόλοιπη ποσότητα η οποία προστίθεται στην ποσότητα που είναι διαθέσιμη για την επόμενη περίοδο του ιδίου έτους εισαγωγής.»
4. Το παράρτημα Ι αντικαθίσταται από το παράρτημα Ι του παρόντος κανονισμού.
5. Στο παράρτημα ΙΙ, η περιγραφή που αναγράφεται στη στήλη «Περιγραφή εμπορεύματος» για τον αύξοντα αριθμό 29 αντικαθίσταται από το ακόλουθο κείμενο:
«Τυρί για πίτσα κατεψυγμένο, κομμένο σε τεμάχια βάρους όχι μεγαλύτερου του 1 γραμμαρίου, σε περιέκτες καθαρού περιεχομένου 5 χιλιογράμμων και άνω, περιεκτικότητας σε νερό τουλάχιστον 52 % κατά βάρος και περιεκτικότητας σε λιπαρές ουσίες κατά βάρος ξερής ύλης τουλάχιστον 38 %».
6. Στο παράρτημα IV, με αύξοντα αριθμό 9, οι κωδικοί ΣΟ «0406 90 31 και 0406 90 50» αντικαθίστανται, αντιστοίχως, από τους κωδικούς ΣΟ «ex 0406 90 31 και 0406 90 50».
7. Το παράρτημα VII αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Απριλίου 1996.

Labels: 3
17